42. ΠΡ ΑΞΗ ΥΠΟΥΡΓ. ΣΥΜΒΟΥ ΛΙΟΥ υπ’ αριθ. 94 της 9/12 Ιουλ. 1982 (ΦΕΚ Α΄ 86) Για την επιτάχυνση της στεγαστικής αποκατάστασης που προσφέρεται από τον Οργανισμό Εργατικής κατοικίας. Έχοντας υπόψη: α)Τις διατάξεις των άρθρ. 1 και 2 του Νόμ. 400/76 «Περί Υπουργικού Συμβουλίου και Υπουργείων». β)Την επιτακτική ανάγκη λήψης συντονισμένων μέτρων και απλούστευσης διαδικασιών προκειμένου να επιτευχθούν οι στόχοι του Οργανισμού Εργατικής Κατοικίας, αποφασίζει: Άρθρ.1.-1.Για τη γρηγορότερη απόκτηση στέγης προς διανομή στους δικαιούμενους, ο Οργανισμός Εργατικής Κατοικίας (Ο.Ε.Κ.) μπορεί, ύστερα από απόφαση του Διοικητικού του Συμβουλίου, να αναθέτει σε φυσικά ή νομικά πρόσωπα την οικοδόμηση διαμερισμάτων ή και καταστημάτων σε γήπεδά του, κατά το σύστημα της αντιπαροχής. Μαζί με την οικοδόμηση, μπορεί παράλληλα να ανατίθεται και η κατασκευή κτιρίων κοινωνικού προορισμού ή διαμορφώσεως του περιβάλλοντος χώρου, εκτάσεων που ανήκουν πάντα στον Ο.Ε.Κ. 2.Επίσης μπορεί ο Ο.Ε.Κ. να αγοράζει και έτοιμα ή μισοτελειωμένα σπίτια ή διαμερίσματα για να τα παραχωρήσει είτε όπως είναι, είτε τελειωμένα κατά την αρχική σύμβαση κατασκευής του οικοδομήματος. Για τον αυτό σκοπό μπορεί και να γίνεται ανταλλαγή ακινήτου του Ο.Ε.Κ. 3.Για την εφαρμογή των πιο πάνω μέτρων, εφαρμόζονται αναλόγως οι κανονισμοί του Οργανισμού της Εργατικής κατοικίας, όπως κάθε φορά ισχύουν, ή εκδίδεται ιδιαίτερος κανονισμός, σύμφωνα με το άρθρ. 6 του Ν.Δ. 2963/54. Άρθρ.2.-Όλες οι συμβάσεις του Οργανισμού Εργατικής Κατοικίας, με τρίτους, για αγορά ετοίμων ή υπό κατασκευή σπιτιών ή διαμερισμάτων, συμπεριλαμβανομένων και των περιπτώσεων του άρθρ. 2 παρ. 1 και 2 του Νόμ. 1587/50, όπως ισχύει μετά την τροποποίησή του με το άρθρ. 11 παρ. 1 του Ν.Δ. 4242/62 και άρθρ. 2 παρ. 2 Νόμ. 3104/54, ή για αγορά γηπέδων προς οικοδόμηση ή για ανταλλαγή ακινήτων, απαλλάσσονται από κάθε φόρο μεταβιβάσεως ακινήτων και ανταλλαγής, και από τα υπέρ τρίτων τέλη και δικαιώματα, η δε αμοιβή του Συμβολαιογράφου περιορίζεται στο 1/3 και βαρύνει πάντοτε τους πωλητές. Αυτή η πράξη, που θα κυρωθεί με νόμο, να δημοσιευθεί στην Εφημερίδα της Κυβερνήσεως. 